b'\n_START_ARTICLE_\n2008 m. Malaizijos Grand Prix\n_START_SECTION_\nPirmoji dalis\n_START_PARAGRAPH_\nKovo 21 d. penktadienio treniruo\xc4\x8di\xc5\xb3 pirmojoje dalyje geriausiai pasirod\xc4\x97 Felipe Massa (Scuderia Ferrari). Jis grei\xc4\x8diausi\xc4\x85 rat\xc4\x85 nuva\xc5\xbeiavo per 1 min. 35,392 sek. Kitas \xc5\xa1ios komandos pilotas Kimi R\xc3\xa4ikk\xc3\xb6nen rat\xc4\x85 \xc4\xafveik\xc4\x97 per 1 min. 36,459 sek. (apytiksliai 1 sekunde l\xc4\x97\xc4\x8diau nei F. Massa)._NEWLINE_Treniruo\xc4\x8di\xc5\xb3 prad\xc5\xbeioje \xc4\xaf priek\xc4\xaf i\xc5\xa1siver\xc5\xbe\xc4\x97 Kimi R\xc3\xa4ikk\xc3\xb6nen, bet gana greitai pasitrauk\xc4\x97 i\xc5\xa1 kovos d\xc4\x97l pasibaigusio kuro._NEWLINE_Tre\xc4\x8di\xc4\x85 viet\xc4\x85 u\xc5\xbe\xc4\x97m\xc4\x97 Heikki Kovalainen (laikas - 1:36.556, McLaren)._NEWLINE_Red Bull Racing lenktynininkas David Coulthard nesuvaldes bolido 12 ir 13 pos\xc5\xabkiuose atsitrenk\xc4\x97 \xc4\xaf kelkra\xc5\xa1t\xc4\xaf (l\xc5\xab\xc5\xbeo pakaba) ir taip baig\xc4\x97 pasirodym\xc4\x85 \xc5\xa1ioje dalyje. V\xc4\x97liau d\xc4\x97l variklio gedimo i\xc5\xa1 trasos buvo priverstas pasitraukti ir kitas \xc5\xa1ios komandos pilotas australas Mark Webber. D\xc4\x97l tokios pa\xc4\x8dios prie\xc5\xbeasties pasitrauk\xc4\x97 ir Force India komandos lenktynininkas Adrian Sutil._NEWLINE_D\xc4\x97l Red Bull Racing komandos David Coulthard incidento, kai l\xc5\xab\xc5\xbeo pakaba (taip pat ir per 2008 m. Australijos Grand Prix) teis\xc4\x97jai prad\xc4\x97jo tyrim\xc4\x85. Komanda atstovus papra\xc5\xa1yta paai\xc5\xa1kinti incidento prie\xc5\xbeastis. V\xc4\x97liau prane\xc5\xa1ta, kad komandos argumentai, jog bolido pakaba yra pakankamai tvirta ir nekelia pavojaus lenktyninink\xc5\xb3 saugumui, teis\xc4\x97j\xc5\xb3 kolegijos ne\xc4\xaftikino ir jei komanda nesp\xc4\x97s \xc4\xaftikinti FIA specialist\xc5\xb3 iki \xc5\xa1e\xc5\xa1tadienio (kovo 22 d.) treniruo\xc4\x8di\xc5\xb3 prad\xc5\xbeios, gali b\xc5\xabti, kad komandai nebus leista dalyvauti lenktyn\xc4\x97se\n_START_SECTION_\nAntroji dalis\n_START_PARAGRAPH_\nPenktadienio treniruo\xc4\x8di\xc5\xb3 antrojoje dalyje prognozuotas lietus taip ir nepasirod\xc4\x97. Treniruot\xc4\x97s vyko esant sausam orui. \xc5\xa0ioje dalyje grei\xc4\x8diausiai, per 1 min. 35,055 sek, rat\xc4\x85 apva\xc5\xbeiavo Lewis Hamilton (McLaren). Antr\xc4\x85 ir tre\xc4\x8di\xc4\x85 vietas u\xc5\xbe\xc4\x97m\xc4\x97 Scuderia Ferrari pilotai Felipe Massa (laikas - 1:35.206) ir Kimi R\xc3\xa4ikk\xc3\xb6nen (laikas - 1:35.428)._NEWLINE_Antrojoje treniruo\xc4\x8di\xc5\xb3 dalyje nepasirod\xc4\x97 Red Bull Racing lenktynininkas David Coulthard. Scuderia Toro Rosso komandos pilotui S\xc3\xa9bastien Bourdais nepavyko nuva\xc5\xbeiuoti grei\xc4\x8diausio rato. Manoma, kad sugedo Ferrari variklis.\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\n\xc5\xa0e\xc5\xa1tadienio treniruot\xc4\x97se grei\xc4\x8diausias buvo BMW-Sauber pilotas vokietis Nick Heidfeld, kuris geriausi\xc4\x85 savo rat\xc4\x85 \xc4\xafveik\xc4\x97 per 1 min. 35,019 sek. Antras liko suomis Kimi R\xc3\xa4ikk\xc3\xb6nen i\xc5\xa1 Scuderia Ferrari komandos (laikas - 1:35.262). Kitas Ferrari komandos lenktynininkas brazilas Felipe Massa liko tra\xc4\x8dias (laikas - 1:35.388).'